Vladimirs Vikulovs
Vladimirs Vikulovs (krievu: Влади́мир Вику́лов; dzimis 1946. gada 20. jūlijā, miris 2013. gada 9. augustā) bija krievu hokejists, labās malas uzbrucējs. Karjeras laikā kļuvis par divkārtēju Olimpisko čempionu, kā arī septiņkārtēju Pasaules čempionu. Karjeras laikā aizvadījis 16 sezonas PSRS čempionāta komandās Maskavas CSKA un Ļeņingradas SKA, 12 reizes izcīnot līgas čempiona titulu.